Document ID: /roh_data/filtered/Billingualer_Corpus_interleaved-de-rm.jsonl.gz/1743

This is a text translated from German to Rumantsch Grischun.
Die Geschäftsprüfungskommission des Grossen Rates zieht im Fall Reinhardt Dr. Christian Huber bei

Die grossrätliche Geschäftsprüfungskommission (GPK) hat an ihrer letzten Sitzung beschlossen, Dr. Christian Huber zur Unterstützung des Sonderausschusses im Fall Reinhardt beizuziehen.

Der Sonderausschuss der GPK, welcher vertiefte Abklärungen im Fall Reinhardt vornimmt, soll im organisatorischen Bereich durch eine mit Erfahrungen in der Durchführung von Untersuchungen ausgestattete, ausserkantonale Person unterstützt werden. Die GPK hat an ihrer letzten Sitzung beschlossen, Dr. Christian Huber für diese Aufgabe beizuziehen.

Mit Huber konnte eine bestens ausgewiesene Persönlichkeit mit Erfahrungen in den relevanten Bereichen gewonnen werden. Er war im Kanton Zürich nacheinander als Staatsanwalt, Oberstaatsanwalt, Oberrichter, Präsident des Geschworenengerichts und Regierungsrat tätig. Als Regierungsrat stand er in den Jahren 1999 bis 2005 der Finanzdirektion vor. Huber ist Mitglied der SVP des Kantons Zürich, übt aber seit seinem Rücktritt im April 2005 keinerlei Parteifunktionen mehr aus und hat sich seither mehrheitlich im Ausland aufgehalten.

Auskunftsperson:

Marcus Caduff, Vorsitzender Sonderausschuss der Geschäftsprüfungskommission, Tel. 079 304 70 91

Gremium: Geschäftsprüfungskommission

Quelle: dt Geschäftsprüfungskommission

11.03.2010
La cumissiun da gestiun dal cussegl grond engascha dr. Christian Huber per il cas Reinhardt

A chaschun da sia ultima sesida ha la cumissiun da gestiun dal cussegl grond (CdG) concludì d'engaschar dr. Christian Huber sco sustegn da la giunta speziala per il cas Reinhardt.

En il sectur organisatoric duai la giunta speziala da la CdG, che fa scleriments pli detagliads dal cas Reinhardt, survegnir il sustegn d'ina persuna extrachantunala che ha l'experientscha necessaria da manar tras inquisiziuns. A chaschun da sia ultima sesida ha la CdG concludì d'engaschar dr. Christian Huber per questa incumbensa.

Cun Huber ha pudì vegnir chattada ina persunalitad fitg qualifitgada cun experientscha en ils secturs relevants. En il chantun Turitg è Huber stà activ – en la suandanta successiun – sco procuratur public, emprim procuratur public, derschader superiur, president da la dretgira da giuraders e cusseglier guvernativ. Sco cusseglier guvernativ ha el manà ils onns 1999 fin 2005 la direcziun da finanzas. Huber è commember da la PPS dal chantun Turitg, n'exequescha dentant naginas funcziuns da partida pli dapi sia retratga l'avrigl 2005. Dapi lura è el stà per gronda part a l'exteriur.

Infurmaziuns:

Marcus Caduff, parsura da la giunta speziala da la cumissiun da gestiun, tel. 079 304 70 91

Gremi: cumissiun da gestiun

Funtauna: rg cumissiun da gestiun

11.03.2010